CELEX: 32019R2148
Language: da
Date: 2019-12-13 00:00:00
Title: Kommissionens Gennemførelsesforordning (EU) 2019/2148 af 13. december 2019 om specifikke regler vedrørende frigivelse af planter, planteprodukter og andre objekter fra karantænestationer og indeslutningsfaciliteter i henhold til Europa-Parlamentets og Rådets forordning (EU) 2016/2031

16.12.2019   
               
               
                  DA
               
               
                  Den Europæiske Unions Tidende
               
               
                  L 325/156
               
            
         KOMMISSIONENS GENNEMFØRELSESFORORDNING (EU) 2019/2148
         af 13. december 2019
         om specifikke regler vedrørende frigivelse af planter, planteprodukter og andre objekter fra karantænestationer og indeslutningsfaciliteter i henhold til Europa-Parlamentets og Rådets forordning (EU) 2016/2031
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og forordning (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 64, stk. 3, og
         ud fra følgende betragtninger:
         
                     (1)
                  
                  
                     Ved artikel 64 i forordning (EU) 2016/2031 er der fastsat generelle regler for frigivelse af planter, planteprodukter og andre objekter fra karantænestationer og indeslutningsfaciliteter, og Kommissionen bemyndiges til at fastsætte specifikke regler herom.
                  
               
                     (2)
                  
                  
                     I overensstemmelse med nævnte forordning kan planter, planteprodukter eller andre objekter, der er omfattet af foranstaltninger vedtaget i henhold til artikel 30, stk. 1, eller som er listeopført i henhold til nævnte forordnings artikel 40, stk. 2 og 3, artikel 41, stk. 2 og 3, artikel 42, stk. 2 og 3, artikel 48, stk. 1, artikel 49, stk. 1, artikel 53, stk. 2 og 3, og artikel 54, stk. 2 og 3, (»specificeret materiale«) udgøre en plantesundhedsmæssig risiko i Unionen. Ved nærværende forordning bør der derfor fastsættes krav vedrørende sikker frigivelse af specificeret materiale fra karantænestationer og indeslutningsfaciliteter.
                  
               
                     (3)
                  
                  
                     Det bør sikres, at specificeret materiale kun kan frigives fra karantænestationer og indeslutningsfaciliteter, hvis det uden afbrydelse er blevet opbevaret på de godkendte karantænestationer eller indeslutningsfaciliteter i henhold til kravene i artikel 61 og 62 i forordning (EU) 2016/2031, og det er fundet frit for EU-karantæneskadegørere, beskyttet zone-karantæneskadegørere og skadegørere, der er omfattet af foranstaltninger vedtaget i henhold til artikel 30, stk. 1, i nævnte forordning. Det bør desuden præciseres, at der til dette formål er anvendt passende metoder som omhandlet i artikel 34 i Europa-Parlamentets og Rådets forordning (EU) 2017/625 (2) med henblik på at sikre den mest effektive gennemførelse af dette krav.
                  
               
                     (4)
                  
                  
                     Da forordning (EU) 2016/2031 anvendes fra den 14. december 2019, bør nærværende forordning finde anvendelse fra samme dato for at sikre en konsekvent anvendelse af alle regler om planteskadegørere. Derfor bør den træde i kraft på tredjedagen efter offentliggørelsen i Den Europæiske Unions Tidende.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Anvendelsesområde
            Ved denne forordning fastsættes der specifikke regler vedrørende frigivelse fra karantænestationer og indeslutningsfaciliteter af specificeret materiale.
         
         
            Artikel 2
            Definitioner
            I denne forordning forstås ved:
            
                        a)
                     
                     
                        »specificeret materiale«: planter, planteprodukter eller andre objekter, der er omfattet af foranstaltninger vedtaget i henhold til artikel 30, stk. 1, i forordning (EU) 2016/2031, eller som er listeopført i henhold til nævnte forordnings artikel 40, stk. 2 og 3, artikel 41, stk. 2 og 3, artikel 42, stk. 2 og 3, artikel 48, stk. 1, artikel 49, stk. 1, artikel 53, stk. 2 og 3, og artikel 54, stk. 2 og 3
                     
                  
                        b)
                     
                     
                        »specificerede skadegørere«: skadegørere, som det specificerede materiale vides at være modtageligt for, og som tilhører en af følgende kategorier:
                        
                                    i)
                                 
                                 
                                    EU-karantæneskadegørere, som er listeopført i henhold til artikel 5 i forordning (EU) 2016/2031
                                 
                              
                                    ii)
                                 
                                 
                                    skadegørere, som er omfattet af foranstaltninger vedtaget i henhold til nævnte forordnings artikel 30, stk. 1
                                 
                              
                                    iii)
                                 
                                 
                                    beskyttet zone-skadegørere, som er listeopført i henhold til nævnte forordnings artikel 32, stk. 3
                                 
                              
                  
                        c)
                     
                     
                        »metoder«: alle metoder som omhandlet i artikel 34 i forordning (EU) 2017/625.
                     
                  
         
            Artikel 3
            Krav vedrørende frigivelse af specificeret materiale
            Specificeret materiale må kun frigives fra karantænestationer og indeslutningsfaciliteter, der er udpeget af medlemsstaterne i henhold til artikel 60 i forordning (EU) 2016/2031, hvis det opfylder følgende betingelser:
            
                        a)
                     
                     
                        Det er udelukkende blevet opbevaret på de godkendte karantænestationer eller indeslutningsfaciliteter i henhold til kravene i artikel 61 og 62 i forordning (EU) 2016/2031.
                     
                  
                        b)
                     
                     
                        Det er fundet frit for skadegørere i overensstemmelse med nærværende forordnings artikel 4.
                     
                  
         
            Artikel 4
            Metoder til påvisning af specificerede skadegørere på specificeret materiale
            
               1.   Det specificerede materiale skal inspiceres visuelt og, alt efter hvad der er relevant for materialets og skadegørernes biologi, underkastes det prøveudtagning og testning ved hjælp af passende metoder til påvisning af forekomst af specificerede skadegørere. Denne inspektion, prøveudtagning og testning foretages på passende tidspunkter og varer den tid, der er nødvendig til påvisning af de pågældende skadegørere.
            
            
               2.   Ud over kravene i stk. 1 skal planter til plantning opbevares under officielt tilsyn af de kompetente myndigheder i hele det tidsrum, der er nødvendigt på grundlag af planternes biologi, under forhold, der gør det muligt at påvise forekomst af de specificerede skadegørere eller eventuelle latente eller symptomfrie infektioner forårsaget af sådanne skadegørere, og ved hjælp af passende metoder til dette formål.
            
         
         
            Artikel 5
            Ikrafttræden og anvendelse
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes fra den 14. december 2019.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. december 2019.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 317 af 23.11.2016, s. 4.
         
            (2)  Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (EUT L 95 af 7.4.2017, s. 1).